### Επιχειρηματικότητα
Αρχική | Πάμε για ψώνια | Πουλάμε και αγοράζουμε | Έσοδα και έξοδα | Πληροφορίες

Πουλάμε και αγοράζουμε

· πουλάμε στο μαγαζάκι της τάξης μας,

· αγοράζουμε από το μαγαζάκι της τάξης μας,

· μιλάμε για πωλήσεις και αγορές.

Προτεινόμενη διάρκεια: 3 διδακτικές ώρες

Σύμφωνα με το Πρόγραμμα Σπουδών, ο γενικός στόχος της ενότητας είναι οι μαθητές/- τριες να διαχειριστούν πληρωμές με κάρτα ή με μετρητά.

Τα προσδοκώμενα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

· πραγματοποιούν απλές συναλλαγές (μετρητά/ με κάρτα).

· αξιοποιούν κατάλληλο επικοινωνιακό ρεπερτόριο κατά τις συναλλαγές τους.

Επιστημονικό κομμάτι

Η έννοια της επιχειρηματικότητας φάνηκε για πρώτη φορά το 1730 από τον Γάλλο Cantillon ο οποίος όρισε τον επιχειρηματία ως ένα άτομο, το οποίο επιχειρεί να εκμεταλλευτεί τη διαφορά που υφίσταται ανάμεσα στην τιμή ενός προϊόντος και στην αβέβαιη τιμή της πώλησης. Σχετικά με τα βασικά χαρακτηριστικά της αγοράς και πώλησης φαίνεται πως τα παιδιά από την μικρή τους ηλικία έχουν μια εμπειρία παρατηρώντας τους ενήλικες σε διάφορες εμπορικές δραστηριότητες. Αναφορικά με την παιδική επιχειρηματικότητα οι μαθητές/-τριες από την Α΄ τάξη μπορούν σιγά-σιγά να αναπτύξουν βασικές δεξιότητες της αγοράς και πώλησης προϊόντων μέσα από δραστηριότητες και εκμάθηση θεμάτων που άπτονται της επιχειρηματικότητας. Ήδη υπάρχει το εκπαιδευτικό πρόγραμμα Kid Startupper που απευθύνεται και σε παιδιά δημοτικού σχολείου.

Αρχική εικόνα

Οι μαθητές/-τριες καλούνται παρατηρώντας την εικόνα να εισαχθούν στην έννοια της αγοράς προϊόντων. Να καταλάβουν πως γίνονται οι αγορές σε ένα σούπερ μάρκετ και με ποιο τρόπο μπορούν να αποκτήσουν προϊόντα. Μπορεί να περιγράψουν και τη δική τους εμπειρία από επίσκεψη σε σούπερ μάρκετ.

Τι κάνουν τα πρόσωπα της εικόνας; Τα πρόσωπα της εικόνας βρίσκονται σε σούπερ μάρκετ και έχουν αγοράσει προϊόντα.

Αυτά που έχουν στο καλάθι είναι δικά τους; Όχι δεν είναι δικά τους.

Τι χρειάζεται να κάνουν για να γίνουν δικά τους; Εκείνο που χρειάζεται είναι να τα αγοράσουν.

Ποιος θα πουλάει στο μαγαζάκι μας;

Ποιος θα αγοράζει από το μαγαζάκι μας;

Οι μαθητές/τριες στο μαγαζάκι που έχουν φτιάξει ορίζουν στο παιχνίδι ρόλων αγοραστές και πωλητές αξιοποιώντας τα χρήματα που είχαν κόψει, καθώς και τις κάρτες πληρωμών.

Συμπληρωματικό υλικό

Συζητάμε με τους μαθητές/τριες για το πώς γίνονταν οι συναλλαγές πριν τη δημιουργία χρημάτων, όπου οι άνθρωποι για τις αγορές και τις πωλήσεις έδιναν και έπαιρναν εργαλεία, ζώα ή καρπούς.

Απαντήσεις σε δραστηριότητες

Τα πρώτα νομίσματα στην αρχαία Ελλάδα

Ενώνουμε με μια γραμμή αυτά που ταιριάζουν

Ποια μηχανή υπήρχε τα παλιά χρόνια στο ταμείο ενός καταστήματος;

Σημειώνουμε στα κουτάκια τον αριθμό 1 για την πιο παλιά, τον αριθμό 2 για την επόμενη και τον αριθμό 3 για τη σημερινή μηχανή.

Το νόμισμα που έχουμε στην Ελλάδα είναι το ευρώ (€). Πριν από αυτό είχαμε τη δραχμή.

Οι μαθητές/-τριες παρατηρούν τις δύο όψεις της δραχμής και του ευρώ. Μπορούν να αναφερθούν στις αναπαραστάσεις των αριθμών της μιας όψης και στις αναπαραστάσεις των φιγούρων της άλλης όψης. Θα μπορούσε ο/η εκπαιδευτικός να έχει μαζί του νομίσματα ευρώ και να τους δείξει τις όψεις.

Μπορούμε να αγοράσουμε ή να πουλήσουμε πράγματα με κάρτα ή με χρήματα. Ποιο από τα δύο θα προτιμούσαμε;

Βάζουμε v στο κουτάκι της αντίστοιχης εικόνας.

Συζητάμε με τους μαθητές και τις μαθήτριες για τις επιλογές της μιας ή της άλλης προτίμησης. Η επιλογή εξαρτάται από τις προσωπικές ανάγκες και προτιμήσεις, καθώς και από το πλαίσιο της συναλλαγής. Σε γενικές γραμμές, η χρήση κάρτας προσφέρει περισσότερη ασφάλεια και ευκολία, ενώ τα μετρητά προσφέρουν απλότητα και άμεσο έλεγχο των εξόδων. Ένας καλός συνδυασμός και των δύο μεθόδων μπορεί να είναι η καλύτερη προσέγγιση για πολλούς ανθρώπους.

Πιο συγκεκριμένα:

Αγορά με Κάρτα

Πλεονεκτήματα:

1. Ασφάλεια: Οι συναλλαγές με κάρτα είναι συχνά πιο ασφαλείς από τη χρήση μετρητών, καθώς μειώνεται ο κίνδυνος κλοπής ή απώλειας.
2. Ευκολία: Είναι πιο εύκολο να κουβαλάς μία κάρτα παρά μεγάλα ποσά μετρητών.
3. Ανίχνευση: Οι ηλεκτρονικές πληρωμές παρέχουν αναλυτικά στοιχεία για τις συναλλαγές, που μπορούν να βοηθήσουν στον προϋπολογισμό και τη λογιστική.
4. Ανταμοιβές: Πολλές κάρτες προσφέρουν προγράμματα ανταμοιβών, όπως πόντους ή επιστροφή χρημάτων.

Μειονεκτήματα:

1. Χρεώσεις: Ορισμένες κάρτες έχουν χρεώσεις, όπως ετήσια συνδρομή ή τέλη συναλλαγής.
2. Υπερκατανάλωση: Η ευκολία της χρήσης κάρτας μπορεί να οδηγήσει σε υπερβολικές δαπάνες και χρέη.
3. Αποδοχή: Δεν δέχονται όλοι οι έμποροι κάρτες, ιδιαίτερα σε μικρές επιχειρήσεις ή σε αγορές.

Αγορά με Χρήματα (Μετρητά)

Πλεονεκτήματα:

1. Ευκολία και Ταχύτητα: Οι συναλλαγές με μετρητά είναι συχνά πιο γρήγορες και απλές, χωρίς να χρειάζονται ηλεκτρονικές εγκρίσεις.
2. Χωρίς Χρεώσεις: Δεν υπάρχουν πρόσθετες χρεώσεις για τη χρήση μετρητών.
3. Εξοικονόμηση: Επειδή τα μετρητά είναι πεπερασμένα, μπορεί να βοηθήσει στον έλεγχο των δαπανών και στην αποφυγή υπερκατανάλωσης.

Μειονεκτήματα:

1. Ασφάλεια: Τα μετρητά μπορούν να κλαπούν ή να χαθούν και είναι δύσκολο να ανακτηθούν.
2. Μη Ανίχνευση: Οι συναλλαγές με μετρητά δεν καταγράφονται ηλεκτρονικά, γεγονός που μπορεί να δυσκολέψει την παρακολούθηση των εξόδων.
3. Αποδοχή: Σε κάποιες περιπτώσεις, τα μετρητά μπορεί να μην είναι αποδεκτά, ιδιαίτερα σε online αγορές ή σε περιόδους όπου προτιμώνται ανέπαφες συναλλαγές λόγω υγειονομικών λόγων (π.χ. περί o δος covid).

Ποια από τα πράγματα βάζουμε στο πορτοφόλι μας;

Απαντάμε βάζοντας V στα κουτάκια των εικόνων

Πολλές φορές σε κάποια καταστήματα μπορούμε να αγοράσουμε πράγματα μόνοι μας, χωρίς να υπάρχει ταμίας.

Βλέπουμε τις ομοιότητες και τις διαφορές στις παρακάτω εικόνες.

Σε ποια από τις δύο περιπτώσεις μπορούμε να έχουμε μόνο κάρτα και σε ποια κάρτα ή χρήματα;

μόνο κάρτα | κάρτα ή χρήματα

Βλέπουμε τις παρακάτω εικόνες και συζητάμε πού μπορούμε να χρησιμοποιήσουμε κάρτα, πού χρήματα και πού κάρτα και χρήματα

κάρτα και χρήματα | κάρτα | κάρτα και χρήματα | κάρτα | κάρτα και χρήματα | κάρτα

Ας δούμε τι θυμόμαστε!

Ενώνουμε με μια γραμμή τις εικόνες με τις λέξεις που ταιριάζουν.