### Επιχειρηματικότητα
Αρχική | Πάμε για ψώνια | Πουλάμε και αγοράζουμε | Έσοδα και έξοδα | Πληροφορίες

Πάμε για ψώνια!

· εξηγούμε γιατί θέλουμε να αγοράσουμε κάτι,

· συζητάμε πώς θα το διαλέξουμε.

Προτεινόμενη διάρκεια: 3 διδακτικές ώρες

Σύμφωνα με το Πρόγραμμα Σπουδών, ο γενικός στόχος της ενότητας είναι οι μαθητές/-τριες να λαμβάνουν αποφάσεις σε θέματα αγορών και διαχείρισης πελατών στο μαγαζάκι της τάξης τους.

Τα προσδοκώμενα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

· συγκεντρώνουν, αναλύουν, ερμηνεύουν δεδομένα που αφορούν μια αγορά.

· υποστηρίζουν τις απόψεις τους με επιχειρήματα σε ό,τι αφορά αγορές.

· λαμβάνουν τεκμηριωμένες αποφάσεις σε ό,τι αφορά αγορές προϊόντων.

Περιορισμοί: Επειδή ίσως υπάρχει δυσκολία με τις τιμές (αριθμούς), το παιχνίδι μπορεί να μείνει σε επίπεδο ακεραίων ή σε επίπεδο χαρακτηρισμών «ακριβό-φθηνό», «απαραίτητο-περιττό».

Επιστημονικό κομμάτι

Σύμφωνα με τη βιβλιογραφία της αναπτυξιακής ψυχολογίας (Piaget, 1964[1]; Siegler & Alibali, 2005)[2], τα παιδιά αρχίζουν να κατανοούν τις έννοιες του ακριβού και φθηνού, καθώς και του απαραίτητου και του περιττού, περίπου στην ηλικία των 6-8 ετών. Αυτή η ηλικία σηματοδοτεί μια φάση κατά την οποία τα παιδιά αναπτύσσουν μια βασική κατανόηση των οικονομικών αξιών και των προτεραιοτήτων των δαπανών. Οι γονείς και οι δάσκαλοι παίζουν καθοριστικό ρόλο σε αυτή τη διαδικασία, εξηγώντας τις διαφορές στις τιμές των προϊόντων και τη σημασία της οικονομίας και της εξοικονόμησης πόρων (Furnham, 1999)[3]. Επίσης, τα παιδιά αρχίζουν να αντιλαμβάνονται την αξία του χρήματος και να κάνουν πιο συνειδητές επιλογές σχετικά με τις αγορές τους, διακρίνοντας μεταξύ των προϊόντων που είναι απαραίτητα και αυτών που είναι πολυτελή ή περιττά (Miller & Gibson, 2010)[4].

Αρχική εικόνα

Ζητάμε από όλους/-ες τους/τις μαθητές/-τριές μας να θυμηθούν και να μας πουν για το μαγαζάκι που έπαιζαν στο νηπιαγωγείο (ανάδειξη ιδεών).

Το μαγαζάκι

Ο σκοπός αυτής της δραστηριότητας είναι να αναπτύξουν οι μαθητές/-τριες την ικανότητα να κρίνουν ένα προϊόν εάν είναι: ακριβό ή φθηνό, απαραίτητο ή περιττό.

Με το μαγαζάκι έχουν παίξει οι μαθητές/-τριες και στο νηπιαγωγείο, αλλά στην Α΄ τάξη η δραστηριότητα θα γίνει σε τέσσερα διακριτά βήματα:

1ο βήμα: Οι μαθητές/-τριες όλης της τάξης χωρίζονται σε τέσσερις ομάδες και οργανώνουν τις τέσσερις γωνιές της τάξης τους για να βάλουν εκεί τα προϊόντα που θα πουλάνε οι ομάδες τους. (π.χ. βάζουν από ένα ή δύο θρανία).

2ο βήμα: Οι τέσσερις ομάδες συγκεντρώνουν συσκευασίες από τα προϊόντα που θα πουλάνε στο μαγαζάκι τους και βάζουν τιμές σε αυτές (προτιμάμε ακέραιους αριθμούς). Η κάθε ομάδα επιλέγει και τα προϊόντα που θα πουλάει στο μαγαζάκι της. Ενδεικτικά:

3ο βήμα: Η κάθε ομάδα επισκέπτεται τα τρία μαγαζάκια των άλλων ομάδων και χαρακτηρίζει τα προϊόντα με τις ταμπέλες: ακριβό ή φθηνό, απαραίτητο ή περιττό.

4ο βήμα: Η κάθε ομάδα παρουσιάζει στην ολομέλεια της τάξης τα συμπεράσματά της και αιτιολογεί τους χαρακτηρισμούς της: ακριβό ή φθηνό, απαραίτητο ή περιττό.

Απαντήσεις στις δραστηριότητες

Ακριβά πράγματα | Απαραίτητα πράγματα

Πράγματα που μπορούμε να αγοράσουμε από το βιβλιοπωλείο. |
Πράγματα που μπορούμε να αγοράσουμε από ένα μαγαζί που πουλάει παπούτσια. |
Πράγματα που μπορούμε να αγοράσουμε από ένα μαγαζί που πουλάει ρούχα. |
Πράγματα που μπορούμε να αγοράσουμε από έναν φούρνο. |
Πράγματα που μπορούμε να αγοράσουμε από τα αντίστοιχα μαγαζιά. |
Πράγματα που χρειάζεται απαραίτητα ο άνθρωπος για να ζήσει. |

Συμπληρωματικό υλικό

Συζητάμε με τους/τις μαθητές/-τριές μας για τις διαφορετικές ανάγκες που έχουν οι άνθρωποι σε διαφορετικά σημεία της γης.

| Ο ι μαθητές/-τριες χρησιμοποιούν τη φαντασία τους για να ζωγραφίσουν τις ανάγκες ενός Εσκιμώου. |